[image: image1.png]



ΕΛΛΗΝΙΚΗ ΔΗΜΟΚΡΑΤΙΑ        

ΝΟΜΟΣ ΚΕΡΚΥΡΑΣ                                                                                                      ΚΕΡΚΥΡΑ    13    /  10     / 2020
ΔΗΜΟΣ  ΚΕΝΤΡΙΚΗΣ ΚΕΡΚΥΡΑΣ ΚΑΙ 

ΔΙΑΠΟΝΤΙΩΝ ΝΗΣΩΝ                                                                                                  Αρ. Πρωτ. Οικ. 35127 
Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ

ΤΜΗΜΑ ΣΥΓΚΟΙΝΩΝΙΩΝ, ΚΥΚΛΟΦΟΡΙΑΣ

ΚΑΙ ΑΔΕΙΩΝ ΜΕΤΑΦΟΡΩΝ

ΔΙΑΚΗΡΥΞΗ

ΠΛΕΙΟΔΟΤΙΚΗΣ ΔΗΜΟΠΡΑΣΙΑΣ ΕΚΠΟΙΗΣΗΣ ΕΓΚΑΤΑΛΕΛΕΙΜΜΕΝΩΝ ΟΧΗΜΑΤΩΝ ΤΕΛΟΥΣ ΚΥΚΛΟΥ ΖΩΗΣ  (ΟΤΚΖ) ΔΗΜΟΥ ΚΕΝΤΡΙΚΗΣ ΚΕΡΚΥΡΑΣ & ΔΙΑΠΟΝΤΙΩΝ ΝΗΣΩΝ»

Η ΔΗΜΑΡΧΟΣ  
ΚΕΝΤΡΙΚΗΣ ΚΕΡΚΥΡΑΣ & ΔΙΑΠΟΝΤΙΩΝ ΝΗΣΩΝ
Έχοντας υπόψη:
α) το Π.Δ. 270/1981 (ΦΕΚ Α' 77) "Περί καθορισμού των οργάνων, της διαδικασίας και των όρων διενεργείας δημοπρασιών δι' εκποίησιν ή εκμίσθωσιν πραγμάτων των δήμων και κοινοτήτων".
β) το Π.Δ. 116/2004, για την εναλλακτική διαχείριση οχημάτων τέλους κύκλου ζωής
γ) το  Ν. 2939/2001 «Συσκευασίες και εναλλακτική διαχείριση των συσκευασιών και άλλων προϊόντων – ίδρυση Εθνικού Οργανισμού Εναλλακτικής Διαχείρισης Συσκευασιών και άλλων προϊόντων (ΕΟΕΔΣΑΠ) και άλλες διατάξεις»
δ) Την υπ’ αριθ. 105136/17-6-2004 (ΦΕΚ 907/Β’/2004) Κ.Υ.Α., η οποία εξεδόθη σε εφαρμογή του Π.Δ. 116/04, με την οποία εγκρίθηκε το Συλλογικό Σύστημα Εναλλακτικής Διαχείρισης Οχημάτων Ελλάδος (ΕΔΟΕ)  
ε) Ν. 3463/2006 "Δημοτικός και Κοινοτικός Κώδικας" όπως ισχύει
στ) το Ν. 3852/2010, Νέα αρχιτεκτονική της Αυτοδιοίκησης και της Αποκεντρωμένης Διοίκησης - «Πρόγραμμα Καλλικράτης» όπως ισχύει
ζ) το άρθρο 64 του Ν.4257/2014 (ΦΕΚ 93 Α΄/14-4-14)
η) την υπ’ αρ. 10-156/18-12-2019 απόφαση του Δημοτικού Συμβουλίου Κέρκυρας περί  α) εγκρίσεως  εκποίησης με φανερή προφορική πλειοδοτική δημοπρασία  των εγκαταλελειμμένων οχημάτων που θα περισυλλεχθούν στο Δήμο Κεντρικής Κέρκυρας  & Διαποντίων Νήσων β) εγκρίσεως  διενέργειας πλειοδοτικού διαγωνισμού γ) έγκριση δημοσίευσης της περίληψης διακήρυξης.
θ) το  άρθρο 16 εδάφιο β,  Τεύχος Β' 3235/22-8-2019 του μεταβατικού ΟΕΥ Δήμου Κεντρικής Κέρκυρας και Διαποντίων Νήσων με το οποίο  την αρμοδιότητα της απομάκρυνσης των εγκαταλελειμμένων οχημάτων έχει  το Τμήμα Συγκοινωνιών,  Κυκλοφορίας και Αδειών Μεταφορών της Δ/νσης Τεχνικών Υπηρεσιών
ι) το από 13/03/2020 πρακτικό εκτίμησης της επιτροπής που συγκροτήθηκε με την υπ’ αρ. πρ. 5681/ 13-02-2020 (ΑΔΑ: ΩΞΚΕ46ΜΓ2Α-ΙΘ6) απόφαση του Δημάρχου.
κ) την υπ’ αριθ. 9-2/27-3-2020 (ΑΔΑ:ΩΙΑΦ46ΜΓ2Α-ΞΩΥ) απόφαση της Οικονομικής Επιτροπής   Περί κατάρτισης όρων της «ΠΛΕΙΟΔΟΤΙΚΗΣ ΔΗΜΟΠΡΑΣΙΑΣ ΕΚΠΟΙΗΣΗΣ ΕΓΚΑΤΑΛΕΛΕΙΜΜΕΝΩΝ ΟΧΗΜΑΤΩΝ ΤΕΛΟΥΣ ΚΥΚΛΟΥ ΖΩΗΣ (ΟΤΚΖ) ΔΗΜΟΥ ΚΕΡΚΥΡΑΣ ».

ΠΡΟΚΗΡΥΣΣΕΙ
πλειοδοτική, φανερή και προφορική δημοπρασία για την εκποίηση του συνόλου των εγκαταλελειμμένων οχημάτων, που θα περισυλλεχθούν από σημεία του Δήμου, με τελικό σκοπό την παράδοσή τους σε εγκεκριμένο σημείο συλλογής ΟΚΤΖ κατά την έννοια του άρθρου 2 παρ.23 του Π.Δ. 116/2004, με κριτήριο κατακύρωσης την προσφορά με τη μεγαλύτερη  αποζημίωση προς τον Δήμο ανά κατηγορία εκποιούμενου πράγματος και για διάστημα τριών ετών (3) ετών από την υπογραφή της σύμβασης με δυνατότητα επέκτασης – ανανέωσης για άλλο ένα (1) έτος, εάν και εφόσον το επιθυμούν αμφότεροι οι συμβαλλόμενοι.

Άρθρο 1ο –Γενικές Πληροφορίες
Σύμφωνα με το Π.Δ. 116/2004 κάθε όχημα που εγκαταλείπεται σε δημόσιους, δημοτικούς ή κοινοτικούς δρόμους για μεγάλα χρονικά διαστήματα (άρθρο 2, παρ. 2), χαρακτηρίζεται ως εγκαταλελειμμένο. Ένα εγκαταλελειμμένο όχημα που δεν έχει αναζητηθεί από τον ιδιοκτήτη του εντός των χρονικών ορίων του Π.Δ. 116/2004 (άρθρο 9 παρ. 1), χαρακτηρίζεται ως   όχημα στο τέλος κύκλου ζωής (Ο.Τ.Κ.Ζ.) και αποτελεί στερεό  απόβλητο όπως ορίζεται στην  ΗΠ/50910/2727/03 (ΦΕΚ 1909 Β’/22-12-03) : Μέτρα και Όροι για τη Διαχείριση Στερεών Αποβλήτων. Εθνικός και Περιφερειακός Σχεδιασμός Διαχείρισης. Σύμφωνα με την κείμενη νομοθεσία, το εγκαταλελειμμένο όχημα, που χαρακτηρίζεται ως στερεό απόβλητο, εφόσον δεν αποσυρθεί από τον ιδιοκτήτη του περιέρχεται στην κυριότητα του οικείου Δήμου.  Το ΠΔ 116/2004 επίσης ορίζει ότι η αρμόδια Υπηρεσία του οικείου Δήμου, στον οποίο έχει περιέλθει η κυριότητα των εγκαταλελειμμένων οχημάτων που έχουν εντοπιστεί στα διοικητικά του όρια, μετά από την τήρηση της σχετικής διαδικασίας, υποχρεούται να παραδώσει τα οχήματα για ανακύκλωση σε εγκεκριμένο Σύστημα εναλλακτικής διαχείρισης ή σημείο συλλογής Οχημάτων Τέλους Κύκλου Ζωής (ΟΤΚΖ) με σκοπό την οριστική διαγραφή του και αποταξινόμηση κατόπιν εκδόσεως πιστοποιητικού καταστροφής.

Η εν λόγω εκποίηση αποβλέπει στην πρόληψη δημιουργίας αποβλήτων από τα οχήματα, στην επαναχρησιμοποίηση, ανακύκλωση και περαιτέρω αξιοποίηση των Ο.Τ.Κ.Ζ. Απώτερος σκοπός είναι η ασφάλεια και βελτίωση της ποιότητας ζωής των πολιτών, η εξασφάλιση θέσεων στάθμευσης στο Δήμο Κεντρικής Κέρκυρας  & Διαποντίων Νήσων και η εν γένει προστασία της δημόσιας υγείας και του περιβάλλοντος. 
Άρθρο 2ο –Αντικείμενο της δημοπρασίας
Η πλειοδότρια εταιρεία που θα αναδειχθεί από τη δημοπρασία, θα περισυλλέγει με δικά της μέσα (γερανούς) και προσωπικό εκείνα τα εγκαταλελειμμένα οχήματα που έχουν χαρακτηριστεί ως Ο.Τ.Κ.Ζ. εντός των ορίων του Δήμου Κεντρικής Κέρκυρας και Διαποντίων Νήσων, για τα οποία έχει ολοκληρωθεί η διαδικασία που προβλέπεται στο Π.Δ.116/2004 και δεν έχει εντοπιστεί ο κάτοχος τους. Αυτά  θα υποδεικνύονται εγγράφως από την αρμόδια Υπηρεσία του Δήμου και εν συνεχεία ο πλειοδότης  θα τα οδηγεί σε περαιτέρω  επεξεργασία, αξιοποίηση, τεμαχισμό και τελική διάθεση. 

Άρθρο 3ο – Τόπος και χρόνος διεξαγωγής της δημοπρασίας
Η δημοπρασία είναι φανερή, πλειοδοτική και προφορική και θα διεξαχθεί σύμφωνα με τις διατάξεις του Π.Δ. 270/81 στην αίθουσα του Δημοτικού Καταστήματος «Μαράσλειο» ενώπιον της Αρμόδιας Επιτροπής  του Π.Δ. 270/81  στις 11/11/2020 , ημέρα Τετάρτη με ώρα έναρξης παραλαβής των προσφορών την 11:00 π.μ.    και λήξης την 11:30 π.μ.   
Άρθρο 4ο – Δικαίωμα συμμετοχής
Δικαίωμα συμμετοχής στον διαγωνισμό έχουν :
Α) οι εταιρείες – εγκεκριμένα κέντρα εναλλακτικής διαχείρισης Ο.Τ.Κ.Ζ. (επίσημα μέλη του δικτύου της Ε.Δ.Ο.Ε.) - οι οποίες  μπορούν να εγγυηθούν την πλήρη και ακώλυτη εκπλήρωση των ειδικότερων όρων που περιγράφονται στην παρούσα διακήρυξη

 ή 
Β) οι επιχειρήσεις  που διαθέτουν άδεια συλλογής και μεταφοράς οχημάτων τέλους κύκλου ζωής (ΟΤΚΖ) εντός των ορίων του Νομού Κέρκυρας και συνεργάζονται με εταιρείες – εγκεκριμένα κέντρα εναλλακτικής διαχείρισης Ο.Τ.Κ.Ζ. (επίσημα μέλη του δικτύου της Ε.Δ.Ο.Ε.)

 Η συμμετοχή στη δημοπρασία προϋποθέτει πλήρη γνώση και ανεπιφύλακτη αποδοχή των όρων της διακήρυξης καθώς και την πλήρη γνώση των προς εκποίηση ειδών. 
Άρθρο 5ο – Δικαιολογητικά συμμετοχής
Για να γίνει κάποιος δεκτός στη δημοπρασία απαιτείται να καταθέσει επί ποινή αποκλεισμού σε κλειστό φάκελο τα  παρακάτω δικαιολογητικά:

1. Αντίγραφο της άδειας για την κατά περίπτωση δραστηριότητα ήτοι συλλογής, μεταφοράς, προσωρινής αποθήκευσης ή και επεξεργασίας ΟΤΚΖ,  εντός των ορίων αρμοδιότητας του Νομού Κέρκυρας  η οποία θα βρίσκεται σε ισχύ κατά την ημερομηνία δημοπρασίας.    

2. Αντίγραφο πιστοποιητικού μέλους της Ε.Δ.Ο.Ε. σε περίπτωση εταιρίας – κέντρου επεξεργασίας ΟΤΚΖ ή αντίγραφο Συμφωνητικού συνεργασίας της επιχείρησης συλλογής - μεταφοράς με κέντρο επεξεργασίας μέλος της Ε.Δ.Ο.Ε. 

3. Αντίγραφο άδειας λειτουργίας της επιχείρησης

4. Πιστοποίηση  ISO 9001 και ISO  14001 για την δραστηριότητα της επεξεργασίας ΟΤΚΖ 

5. Έγκριση περιβαλλοντικών όρων εφόσον απαιτείται για την κατά περίπτωση δραστηριότητα.

6. Αντίγραφα σε ισχύ ασφαλιστηρίων συμβολαίων των οχημάτων – γερανών που θα χρησιμοποιεί ο υποψήφιος  ανάδοχος για την περισυλλογή των οχημάτων (εάν αυτά λήξουν κατά την διάρκεια της σύμβασης θα προσκομιστούν υποχρεωτικώς στην Υπηρεσία αντίγραφα των νέων ασφαλιστήριων συμβολαίων).
7.  Υπεύθυνη δήλωση (του άρθρου 8 του Ν. 1599/1986) του νομίμου εκπροσώπου του προσφέροντα ότι:

· έλαβε γνώση των όρων της παρούσας διακήρυξης και αποδέχεται τους όρους αυτής πλήρως και ανεπιφύλακτα.

· Δεν είναι ένοχος ψευδών δηλώσεων κατά την παροχή πληροφοριών που του ζητούνται με την παρούσα.

· Δεν είναι ένοχος σοβαρού επαγγελματικού παραπτώματος το οποίο η Αναθέτουσα Αρχή δύναται να διαπιστώσει με οποιοδήποτε τρόπο.

· Δεν έχει κινηθεί διαδικασία κήρυξης σε πτώχευση σε βάρος του, ούτε έχει κηρυχτεί σε πτώχευση ή βρίσκεται σε πτωχευτικό συμβιβασμό

· Δεν βρίσκεται σε διαδικασία λύσης ή / και εκκαθάρισης.

· Δεν τελεί υπό αναγκαστική διαχείριση

· Δεν έχει αποκλεισθεί από διαγωνισμούς του Δημοσίου και των ΝΠΔΔ

· Δεν έχει κηρυχθεί έκπτωτος από σύμβαση συναφθείσα μεταξύ αυτού και του Δημοσίου ή ΝΠΔΔ.

8. Υπεύθυνη Δήλωση (του άρθρου 8 του Ν. 1599/1986) από φυσικό  πρόσωπο (στην περίπτωση νομικού προσώπου η Υ.Δ.  θα γίνει από τον νόμιμο εκπρόσωπό του)  στην οποία θα δηλώνεται ότι αποδέχεται τον  ορισμό του ως αξιόχρεο εγγυητή,  με τα πλήρη στοιχεία ταυτότητας και το ΑΦΜ του καθώς και ότι έλαβε γνώση των όρων της διακήρυξης και αποδέχεται αυτούς πλήρως και ανεπιφύλακτα και με παραίτησή του από το δικαίωμα προβολής της ένστασης  διαίρεσης και δίζησης, 
9. Αντίγραφο του καταστατικού της προσφέρουσας εταιρίας από το οποίο να προκύπτει ο νόμιμος εκπρόσωπός της, καθώς και φωτοαντίγραφο της αστυνομικής του ταυτότητας. 
Οι Ε.Π.Ε. εκπροσωπούνται από το διαχειριστή τους ή από άλλο νόμιμα εξουσιοδοτημένο πρόσωπο.

Οι Α.Ε. εκπροσωπούνται από μέλος του Διοικητικού Συμβουλίου ή από άλλο νόμιμα εξουσιοδοτημένο πρόσωπο. 

 Οι  Ο.Ε., Ε.Ε., ΕΠΕ, ΜΟΝ Ε.Π.Ε., Α.Ε., οφείλουν να καταθέσουν καταστατικό με τις τυχόν       τροποποιήσεις, ώστε να είναι δυνατοί οι έλεγχοι της χρονικής διάρκειας της εκπροσώπησης. Επί πλέον το καταστατικό των Ε.Π.Ε., θα συνοδεύεται από τα αντίστοιχα Φ.Ε.Κ. 

 Οι Α.Ε., οφείλουν να καταθέσουν:
 α) Το πρακτικό του Διοικητικού Συμβουλίου για τη συγκρότησή του, την εκπροσώπηση, την απόφαση για τη συμμετοχή στον συγκεκριμένο διαγωνισμό και τη χρονική διάρκεια λειτουργίας του μαζί με το Φ.Ε.Κ., που αυτό έχει δημοσιευθεί.
β) Αντίγραφο του καταστατικού σύστασης της Α.Ε.,  με όλα τα συμβόλαια των τυχόν τροποποιήσεων, που θα συνοδεύονται από τα αντίστοιχα Φ.Ε.Κ.

10. Αποδεικτικό φορολογικής ενημερότητας του συμμετέχοντα και του εγγυητή του, σε ισχύ.

11. Αποδεικτικό ασφαλιστικής ενημερότητας του συμμετέχοντα και του εγγυητή του, σε ισχύ.

12. Απόσπασμα ποινικού μητρώου έκδοσης τουλάχιστον τελευταίου τριμήνου του φυσικού προσώπου που συμμετέχει στη δημοπρασία, ή των διαχειριστών σε περίπτωση ομόρρυθμων (Ο.Ε.), ετερόρρυθμων (Ε.Ε.) και Εταιρειών Περιορισμένης Ευθύνης (Ε.Π.Ε.), ή του Προέδρου και Διευθύνοντα Συμβούλου σε περίπτωση Ανώνυμης  εταιρίας (Α.Ε.).

13. Βεβαίωση της Ταμειακής Υπηρεσίας του Δήμου μας ότι ο συμμετέχων δεν έχει ληξιπρόθεσμες βεβαιωμένες οφειλές προς τον Δήμο, ή έχει ήδη εισαχθεί σε ρύθμιση και ανταποκρίνεται στις υποχρεώσεις του ανελλιπώς. Την ίδια υποχρέωση έχει και ο εγγυητής σε ό,τι αφορά τυχόν δικές του οφειλές στο Δήμο Κεντρικής Κέρκυρας & Διαποντίων Νήσων. 
14. Συμπληρωμένο το έντυπο οικονομικής προσφοράς (βλ. παράρτημα 1) με πρωτότυπη σφραγίδα και υπογραφή του συμμετέχοντος  και του εγγυητή όπου θα αναγράφεται το ακριβές χρηματικό ποσό της πρώτης προσφοράς (προσφορά εκκίνησης) για κάθε μία από τις κατηγορίες των προς εκποίηση υλικών. 

15. Κατάθεση εγγυητικής επιστολής συμμετοχής στο διαγωνισμό υπό μορφή γραμματίου του Ταμείου Παρακαταθηκών και Δανείων ή άλλης αναγνωρισμένης Τραπέζης συντεταγμένης κατά τον τύπο που ισχύει για το ∆ημόσιο (βάσει του Π.∆. 270/81, άρθρο 3 παρ. 2β) ποσού ίσου με το 10% επί του ελαχίστου ορίου πρώτης προσφοράς, ήτοι: 865,00 € (οκτακόσια εξήντα πέντε ευρώ), ισχύος έως το τέλος της συμβατικής υποχρέωσης, ως εγγύηση στη δημοπρασία. Η εγγυητική επιστολή θα πρέπει να έχει διάρκεια  ισχύος τουλάχιστον είκοσι οκτώ (28) μήνες.
Να σημειωθεί ότι, μετά το τέλος όλων των διαδικασιών της δημοπρασίας οι εγγυητικές επιστολές θα επιστραφούν στους συμμετέχοντες , εντός δεκαημέρου, άτοκα, μετά από την έγκριση της απόφασης κατακύρωσης του αποτελέσματοςτης δημοπρασίας, εκτός της εγγυητικής επιστολής του τελευταίου πλειοδότη, η οποία θα του επιστραφεί μετά την ολοκλήρωση της σύμβασης.  Συγκεκριμένα, η εγγυητική επιστολή της αναδόχου εταιρείας θα παραμείνει στην αρμόδια Υπηρεσία του ∆ήμου για όλη τη διάρκεια της συμβατικής σχέσης, θα αποδοθεί δε στον αντισυμβαλλόμενο μετά τη λήξη της σύμβασης και την εκπλήρωση όλων των υποχρεώσεών του σύμφωνα με τους όρους αυτής. 
Όλα ανεξαρτήτως τα έγγραφα που θα κατατεθούν οφείλουν να είναι σε ισχύ κατά την ημερομηνία διενέργειας του διαγωνισμού. 
Όλα τα παραπάνω έγγραφα θα πρέπει να είναι πρωτότυπα ή απλά αντίγραφα.

Εφόσον οι ενδιαφερόμενοι συμμετέχουν στο διαγωνισμό όχι με το νόμιμο εκπρόσωπο βάσει του καταστατικού της εταιρίας αλλά με διαφορετικό εκπρόσωπο, υποβάλλεται μαζί με την προσφορά εξουσιοδότηση εκπροσώπησης. 
Κανείς δεν μπορεί να εκπροσωπήσει στην ίδια δημοπρασία περισσότερες από μία εταιρείες. 

Δεν μπορεί να συμμετέχει στη δημοπρασία (ξεχωριστά) και για το δικό του λογαριασμό, αυτός που εκπροσωπεί διαγωνιζόμενη εταιρεία ή είναι μέλος Διοικητικού Συμβουλίου τέτοιας εταιρείας. 

Δεν μπορεί να συμμετέχει στη δημοπρασία για το δικό του λογαριασμό υπάλληλος εταιρείας, η οποία λαμβάνει μέρος σε αυτή ή ειδικοί σύμβουλοι που μισθοδοτούνται ή αμείβονται με οποιονδήποτε τρόπο από την εταιρεία αυτή. 
Άρθρο 6ο – Διαδικασία διενέργειας της δημοπρασίας
1. Η δημοπρασία είναι πλειοδοτική, φανερή και προφορική και διεξάγεται κατά την καθορισμένη ημέρα και ώρα σύμφωνα με το άρθρο 3 της Διακήρυξης.  Η δημοπρασία μπορεί να συνεχιστεί και μετά την οριζόμενη στη διακήρυξη ώρα λήξης  για όσους υπέβαλλαν εμπρόθεσμα προσφορά,  εφόσον εξακολουθούν χωρίς διακοπή οι προφορικές προσφορές. 

2. Η επιτροπή δημοπρασίας παραλαμβάνει τα δικαιολογητικά, σε φάκελο, στον οποίο θα αναγράφεται ευκρινώς εξωτερικά  το όνομα του συμμετέχοντος/επωνυμία εταιρίας και τα στοιχεία επικοινωνίας ( Ταχ. Δ/νση, τηλέφωνο, τηλεομοιοτυπία και ηλεκτρονικό ταχυδρομείο) και στη συνέχεια καταχωρεί στο πρακτικό διενέργειας της δημοπρασίας τους ενδιαφερόμενους κατά σειρά προσέλευσης.

3. Κατόπιν η Επιτροπή μονογράφει ένα προς ένα τα δικαιολογητικά και ελέγχει την πληρότητα αυτών. Η τυχόν απόφασή της περί αποκλεισμού συμμετέχοντα στη δημοπρασία, ως μη πληρούντος τους όρους της παρούσας διακήρυξης, αναγράφεται στο πρακτικό.

4. Ακολούθως, για όσους  έχουν υποβάλλει όλα τα απαιτούμενα δικαιολογητικά συμμετοχής και έχουν γίνει αποδεκτοί στη Δημοπρασία, η Επιτροπή Διαγωνισμού καταγράφει την 1η Οικονομική προσφορά. Μέχρι την ανάδειξη του τελικού πλειοδότη γίνονται   δεκτές  προφορικές οικονομικές  πλειοδοτικές αντιπροσφορές. Οι  προσφορές θα είναι ανά κατηγορία οχημάτων όπως αυτά αναγράφονται στο Έντυπο 1ης Οικονομικής Προσφοράς. Ως πλειοδοτική κρίνεται η υψηλότερη αθροιστική προσφορά που θα υποβληθεί για το σύνολο των κατηγοριών ΟΤΚΖ. Κάθε προσφορά είναι δεσμευτική για τον προσφέροντα.                                         Αν κάποιος πλειοδοτεί για λογαριασμό άλλου, οφείλει να το δηλώσει στην Επιτροπή Διαγωνισμού κατά την έναρξη της δημοπρασίας, καταθέτοντας και το προς τούτο νόμιμο πληρεξούσιο έγγραφο.  

5. Μετά τη λήξη της δημοπρασίας, το πρακτικό διενέργειας του διαγωνισμού υπογράφεται από τα μέλη της επιτροπής, τον τελευταίο πλειοδότη και τον εγγυητή του.

6. Ο πλειοδότης και ο εγγυητής  καθίστανται αλληλεγγύως και εις ολόκληρον υπεύθυνοι για την εκπλήρωση των όρων της σύμβασης και θα συνυπογράψουν τα πρακτικά της δημοπρασίας.  Η υπογραφή του  Εγγυητή έχει την έννοια ότι καθίσταται αλληλέγγυος και εις ολόκληρο υπεύθυνος με τον πλειοδότη για κάθε παράβαση των όρων της σύμβασης και στερείται του ευεργετήματος της διαιρέσεως ή διζήσεως. 
7. Αν ο πλειοδότης και ο εγγυητής του αρνηθούν να υπογράψουν  τα πρακτικά καλούνται από τον πρόεδρο της επιτροπής εγγράφως να συμμορφωθούν εντός προθεσμίας 48 ωρών.  Αν παρέλθει άπρακτη η ανωτέρω προθεσμία, ο διαγωνισμός επαναλαμβάνεται και καταπίπτει υπέρ του Δήμου η κατατεθείσα εγγύηση συμμετοχής του ανωτέρω πλειοδότη.
8. Αντικατάσταση εγγυητή δεν επιτρέπεται μετά την υποβολή της προσφοράς 

9. Ενστάσεις κατατίθενται στην Επιτροπή Διενέργειας της δημοπρασίας μέχρι και την επομένη εργάσιμη ημέρα από την ημέρα διεξαγωγής της  και μόνο από εκείνους που συμμετείχαν στη δημοπρασία ή αποκλείστηκαν από αυτήν. 

Οι ενστάσεις πρωτοκολλούνται και διαβιβάζονται αυθημερόν στη αρμόδια για το διαγωνισμό Επιτροπή η οποία εισηγείται στην Προϊσταμένη Αρχή που αποφασίζει σχετικά.
Άρθρο 7ο – Ελάχιστο όριο πρώτης προσφοράς -  Κριτήριο κατακύρωσης
Η εκτίμηση για την περισυλλογή συνολικά των αναφερομένων ως άνω οχημάτων ετησίως, προέρχεται από τις καταμετρήσεις αυτών, εκ μέρους της αρμόδιας Υπηρεσίας, κατά τη διάρκεια των προηγουμένων ετών. Επισημαίνεται, όμως, ότι ο αριθμός των εγκαταλειμμένων οχημάτων, για τα οποία ωριμάζουν οι διαδικασίες απόσυρσης, είναι ιδιαίτερα ευμετάβλητος, τόσο προς υψηλότερες, όσο και προς χαμηλότερες ποσότητες. Κατά συνέπεια, η πρόβλεψη των συνολικά οχημάτων, που θα εκποιηθούν ανά έτος, δεν αποτελεί δέσμευση για το ∆ήμο. 
Ελάχιστο όριο της πρώτης προσφοράς ορίζονται οι κάτωθι τιμές όπως εκτιμήθηκαν από την αρμόδια Επιτροπή Εκτίμησης :

	Α/Α
	ΕΙΔΟΣ
	ΕΚΤΙΜΩΜΕΝΗ ΠΟΣΟΤΗΤΑ ΣΕ ΤΕΜΑΧΙΑ ΑΝΑ ΕΤΟΣ 
	ΕΛΑΧΙΣΤΗ ΤΙΜΗ (σε €)/ΤΕΜΑΧΙΟ  


	ΣΥΝΟΛΟ (€)

	1
	ΙΧ αυτοκίνητα και μικρά φορτηγά έως 3,5 tn
	200*
	40
	8.000

	2
	Φορτηγά  μεγαλύτερα των 3,5 tn, λεωφορεία, μηχανήματα έργων κάθε είδους 
	5*
	80
	400

	3
	Δίκυκλα, τρίκυκλα
	25*
	10
	250

	ΣΥΝΟΛΟ
	8.650


(*Η ως άνω αναγραφείσα ποσότητα είναι ενδεικτική και όχι περιοριστικά η μέγιστη ετήσια. Ο ακριβής ετήσιος αριθμός οχημάτων θα προκύψει από εκείνα, που θα χαρακτηρισθούν ως εγκαταλελειμμένα και στη συνέχεια, μετά την παρέλευση45 ημερών, θα περιέλθουν στην κατοχή του ∆ήμου , για να παραδοθούν ως Ο.Τ.Κ.Ζ. στην ανάδοχο εταιρεία).
Προσφορές μικρότερες του παραπάνω ποσού δεν θα γίνουν αποδεκτές από την Επιτροπή Διενέργειας της Δημοπρασίας.

Η κάθε πλειοψηφούσα προσφορά θα πρέπει να διαφέρει από την προηγούμενη κατά ένα (1) ευρώ.

Οι προσφορές θα υποβάλλονται και για τις τρεις  κατηγορίες εκποιούμενων πραγμάτων και δεν θα γίνονται δεκτές από την Επιτροπή Διαγωνισμού επιμέρους προσφορές.

Κριτήριο για την κατακύρωση της δημοπρασίας  είναι:
α) Η υψηλότερη αθροιστική προσφορά προς τον Δήμο . 
β) Σε περίπτωση συμμετοχής μόνο μίας επιχείρησης στη δημοπρασία η αρμόδια Επιτροπή Διαγωνισμού θα δέχεται προσφορά οπωσδήποτε ανώτερη από την αρχική ελάχιστη τιμή για κάθε κατηγορία εκποιούμενου οχήματος (όπως αυτή ορίζεται στον ανωτέρω πίνακα).
γ) Σε περίπτωση όμοιων αθροιστικά προσφορών θα προκριθεί η προσφορά με την υψηλότερη τιμή στην κατηγορία: ΙΧ αυτοκίνητα και μικρά φορτηγά έως 3,5 tn.
Άρθρο 8ο – Όροι και Υποχρεώσεις
Από τον Δήμο θα εντοπίζονται και θα καταγράφονται τα χαρακτηριζόμενα ως «εγκαταλειμμένα οχήματα» ή «οχήματα στο τέλος του κύκλου ζωής» σύμφωνα με το Π.Δ. 116/04, τα οποία βρίσκονται εντός των διοικητικών ορίων του Δήμου Κεντρικής Κέρκυρας και Διαποντίων Νήσων και θα γίνονται όλες οι απαραίτητες ενέργειες (άρθρο 9 παρ. 1-3 του Π.Δ. 116/04) , έτσι ώστε τα χαρακτηριζόμενα ως «εγκαταλειμμένα οχήματα» να περιέλθουν στην κατοχή του Δήμου ως οχήματα τέλους κύκλου ζωής μετά την παρέλευση των απαιτούμενων προθεσμιών.

Από τον Δήμο θα υποδεικνύονται στον Ανάδοχο τα εγκαταλελειμμένα οχήματα προς απομάκρυνση, θα επιβλέπονται οι διαδικασίες παράδοσης- παραλαβής  των οχημάτων και θα εκδίδονται εις τριπλούν τα απαραίτητα παραστατικά (πρακτικά παράδοσης – παραλαβής οχημάτων) τα οποία θα περιέχουν τα εξής στοιχεία:
α) χρόνο και τόπο παράδοσης (οδός, αριθμός), 
β) στοιχεία οχήματος: είδος (ΕΙΧ, ΦΙΧ κ.λ.π.), μάρκα του οχήματος (εργοστάσιο κατασκευής), μοντέλο, χρώμα, τυχόν αριθμός πινακίδων  κ.α.
γ) περιγραφή της κατάστασης του οχήματος όπως παραλαμβάνεται από τον ανάδοχο , 
δ) στοιχεία του οχήματος παραλαβής των ΟΤΚΖ   και του οδηγού του αναδόχου.

Τα παραστατικά, αφού συμπληρωθούν από τον αρμόδιο υπάλληλο του Δήμου, σφραγίζονται και υπογράφονται από τον ίδιο υπάλληλο και από τον οδηγό της αναδόχου εταιρείας . Κατά τη παραλαβή του οχήματος ο ανάδοχος υποχρεούται στη λήψη φωτογραφιών που αποτυπώνουν τη κατάσταση του οχήματος  και οι οποίες παραδίδονται στο Δήμο μαζί  με το  Πιστοποιητικό Καταστροφής του.  

Στη συνέχεια ο ανάδοχος εκδίδει την προβλεπόμενη από το άρθρο 8 του Π.Δ. 116/04 Βεβαίωση Παραλαβής οχήματος από την οποία  ένα αντίγραφο κοινοποιείται απαραιτήτως στην αρμόδια υπηρεσία του Δήμου εντός χρονικού διαστήματος δεκαπέντε (15) ημερών από την παράδοση του οχήματος.

Ο ανάδοχος δεν έχει δικαίωμα να αρνηθεί να μεταφέρει στις εγκαταστάσεις του οχήματα που υποδεικνύει ο Δήμος ως ΟΤΚΖ.  Η δαπάνη αποκομιδής, μεταφοράς , φύλαξης και ανακύκλωσης θα βαρύνει αποκλειστικά τον ανάδοχο.

Ο  ανάδοχος υποχρεούται να διαχειριστεί τα ΟΤΚΖ από την στιγμή της συλλογής ή/και παραλαβής τους , και τα φυλάσσει προσωρινά σε δικό του αδειοδοτημένο ασφαλή χώρο για διάστημα  δέκα (10)  ημερών. Εάν μέσα στο διάστημα αυτό το όχημα αναζητηθεί από τον ιδιοκτήτη του, τότε παραδίδεται σε αυτόν αφού προηγουμένως καταβάλλει την δαπάνη απομάκρυνσης και αποθήκευσης (το εν λόγω   κόστος καθορίζεται από την εταιρεία και θα  κυμαίνεται σε εύλογο επίπεδο) . 

Εάν το όχημα δεν αναζητηθεί, τότε προωθείται προς περαιτέρω επεξεργασία, αξιοποίηση, τεμαχισμό και διάθεση, όπως προβλέπεται για τα ΟΤΚΖ και εκδίδεται το Πιστοποιητικό Καταστροφής το οποίο είναι απαραίτητο για την οριστική διαγραφή του οχήματος.

Εφόσον εμφανιστεί ο ιδιοκτήτης του εγκαταλειμμένου οχήματος εντός της ανωτέρω προθεσμίας (δέκα (10) ημερών) και συγκατατίθεται για την παράδοση του οχήματος για περαιτέρω επεξεργασία, τότε εκδίδεται το Πιστοποιητικό Καταστροφής το οποίο είναι απαραίτητο για την οριστική διαγραφή του οχήματος. 

Εάν το όχημα δεν φέρει πινακίδες κυκλοφορίας   στο Πιστοποιητικό Καταστροφής αναγράφεται ο αριθμός πλαισίου.

 Εφόσον πρόκειται για όχημα με άδεια και πινακίδες κυκλοφορίας, αυτές κατατίθενται από την εταιρεία στην αρμόδια υπηρεσία Μεταφορών και Επικοινωνιών της οικείας Περιφέρειας.
Τα εκδοθέντα Πιστοποιητικά Καταστροφής των οχημάτων,  παραδίδονται από τον ανάδοχο στον Δήμο κάθε μήνα. 
Η περισυλλογή των εγκαταλελειμμένων οχημάτων θα προγραμματίζεται σε εβδομαδιαία βάση και κατόπιν ειδοποίησης από την Υπηρεσία  μέσω Fax ή e-mail. Η περισυλλογή δεν θα καθυστερεί πάνω από  τρεις ημερολογιακές ημέρες από την ειδοποίηση. 
Η εξόφληση του συμφωνημένου τιμήματος από την εκποίηση των ΟΤΚΖ  θα γίνεται από τον ανάδοχο  στο Ταμείο του Δήμου  σε μηνιαία βάση και εντός πέντε εργάσιμων ημερών από τη λήξη του προηγούμενου μήνα. Επίσης υποβάλλεται συγκεντρωτική κατάσταση και αντίγραφα των Πιστοποιητικών Καταστροφής. 

Για τα οχήματα που επιστρέφονται στους ιδιοκτήτες τους ο ανάδοχος οφείλει να προσκομίζει στην αρμόδια Υπηρεσία του Δήμου αντίγραφο δήλωσης παραλαβής του οχήματος υπογεγραμμένη από τον ιδιοκτήτη και δεν θα καταβάλλεται αποζημίωση στο Δήμο.

Ο ανάδοχος θα διασφαλίζει σε κάθε περίπτωση ότι όλα τα υλικά, τα οποία εξάγονται από τα ΟΤΚΖ σύμφωνα με τις προϋποθέσεις του Παραρτήματος Ι του Π.Δ.116/04, είτε θα επαναχρησιμοποιούνται είτε θα ανακυκλώνονται / ανακτώνται από εξουσιοδοτημένα Συστήματα Εναλλακτικής Διαχείρισης, στις περιπτώσεις στις οποίες υφίστανται τέτοια συστήματα, σύμφωνα με τις σχετικές νομοθετικές ρυθμίσεις.
Η δαπάνη αποκομιδής, μεταφοράς, φύλαξης και παράδοσης σε μονάδα επεξεργασίας  των ΟΤΚΖ θα βαρύνει αποκλειστικά τον ανάδοχο.
 Ο  ανάδοχος υποχρεούται να διαχειριστεί τα ΟΤΚΖ από τη στιγμή της παραλαβής τους, και μετά την παρέλευση των απαιτούμενων χρονικών προθεσμιών να εκδώσει το προβλεπόμενο Πιστοποιητικό Καταστροφής των οχημάτων, ενημερώνοντας ταυτόχρονα τις αρμόδιες δημόσιες υπηρεσίες.

Η περισυλλογή των εγκαταλελειμμένων οχημάτων προγραμματίζεται σε εβδομαδιαία βάση κατόπιν συνεννόησης με την αρμόδια Διεύθυνση του Δήμου. Η περισυλλογή μπορεί να ακυρωθεί και από τα δύο μέρη για λόγους ανωτέρας βίας, όπως είναι οι απεργίες, οι θεομηνίες, οι φυσικές καταστροφές, κ.α.

Η συμβαλλόμενη εταιρεία έχει πλήρη  ευθύνη έναντι του ιδιοκτήτη του ΟΤΚΖ για οποιαδήποτε ζημιά προκληθεί στο όχημα κατά την αποκομιδή , μεταφορά ,  εκφόρτωση και προσωρινή αποθήκευση. Επίσης φέρει την πλήρη ευθύνη έναντι τρίτων για οποιαδήποτε ατύχημα, ζημιά σε παρακείμενα οχήματα, τραυματισμό  κ.λ.π. συμβεί κατά την αποκομιδή του ΟΤΚΖ.

Ο ανάδοχος θα καταβάλλει ως αποζημίωση στο Δήμο το συμφωνηθέν ποσό που θα αναγράφεται στη σύμβαση,  για κάθε παραδιδόμενο ΟΤΚΖ  σε μηνιαία βάση. Εξαιρούνται τα οχήματα τα οποία επιστρέφονται στους ιδιοκτήτες τους.  Για αυτά ο  ανάδοχος οφείλει να προσκομίζει στην αρμόδια υπηρεσία του Δήμου αντίγραφο δήλωσης παραλαβής οχήματος από τον ιδιοκτήτη.

Άρθρο 9ο - Ανακοίνωση κατακύρωσης – υπογραφή σύμβασης
Η κατακύρωση της πλειοδοτικής δημοπρασίας γίνεται από την Οικονομική Επιτροπή . 
Ο τελευταίος πλειοδότης δεν αποκτά δικαίωμα προς αποζημίωση από τη μη έγκριση των πρακτικών της δημοπρασίας από το αρμόδιο όργανο του δήμου ή της διοικητικής αρχής που έχει αντίστοιχη αρμοδιότητα ελέγχου. 

Η κοινοποίηση της κατακυρωτικής απόφασης στον τελευταίο πλειοδότη γίνεται με απόδειξη, που υπογράφεται από τον επιδίδοντα και τον παραλαβόντα. Σε περίπτωση απουσίας ή άρνησης του πλειοδότη να το παραλάβει, θυροκολλείται στο κατάστημα ή στην κατοικία αυτού και συντάσσεται έκθεση την οποία υπογράφουν δύο μάρτυρες. Η έκθεση αυτή κοινοποιείται στον εγγυητή του πλειοδότη. 

  Ο τελευταίος πλειοδότης υποχρεούται εντός δέκα (10)  ημερών από την παραλαβή της κοινοποίησης (με αποδεικτικό παραλαβής) της απόφασης του αρμόδιου οργάνου του Δήμου περί κατακύρωσης του αποτελέσματος της δημοπρασίας, να προσέλθει με τον εγγυητή του για την υπογραφή της σύμβασης, αλλιώς η κατατεθείσα εγγύηση συμμετοχής καταπίπτει υπέρ του Δήμου. 

    Κατά την υπογραφή της σύμβασης υποχρεούται να καταθέσει εγγυητική επιστολή καλής εκτέλεσης, ποσού ίσου με 10% της αθροιστικής προσφοράς του με διάρκεια τριών (3) μηνών επιπλέον της  Σύμβασης.  
Κατά την ημέρα υπογραφής της Σύμβασης η άδεια για τη δραστηριότητα της επιχείρησης  θα είναι σε ισχύ. Σε περίπτωση απώλειας ή μη ανανέωσης  της άδειας αυτομάτως θα λύεται η Σύμβαση και θα εκπίπτει υπέρ του Δήμου η εγγυητική επιστολή καλής εκτέλεσης. 
Άρθρο 10ο – Χρονική διάρκεια της Σύμβασης
Η διάρκεια της σύμβασης συνεργασίας μεταξύ του Δήμου και του  αναδόχου είναι δύο (2) έτη από την ημερομηνία υπογραφής της,  με δυνατότητα επέκτασης – ανανέωσης για άλλο ένα (1) έτος εάν το επιθυμούν  αμφότεροι οι συμβαλλόμενοι. Ο ανάδοχος υποχρεούται να παραλαμβάνει τα εγκαταλελειμμένα οχήματα που θα υποδειχθούν από το Δήμο και έχουν ήδη εντοπιστεί αλλά και όσα εντοπιστούν με τη διαδικασία που προβλέπεται από το Π.Δ. 116/04 κατά τη διάρκεια της Σύμβασης. 
Άρθρο 11ο – Εξόφληση τιμήματος εκποίησης
   Η εξόφληση του συμφωνημένου τιμήματος από την εκποίηση των ΟΤΚΖ  θα γίνεται από τον ανάδοχο  στο Ταμείο του Δήμου  σε μηνιαία βάση και εντός πέντε εργάσιμων ημερών από τη λήξη κάθε μήνα, με την υποβολή από αυτόν συγκεντρωτικής κατάστασης αυτών μαζί με τα αντίγραφα των Πιστοποιητικών Καταστροφής. 

 Για τα οχήματα που επιστρέφονται στους ιδιοκτήτες τους ο ανάδοχος οφείλει να προσκομίζει στην αρμόδια Υπηρεσία του Δήμου αντίγραφο της δήλωσης παραλαβής του οχήματος από τον ιδιοκτήτη και δεν θα καταβάλλεται αποζημίωση στο Δήμο.

Οι μήνες αρχίζουν να προσμετρούνται ημερολογιακά από την ημερομηνία υπογραφής της Σύμβασης.
        Σε περίπτωση μη προσήκουσας καταβολής των οφειλομένων, ήτοι:
1.    Άνευ προειδοποιήσεως καθυστέρηση πέραν του δεκαπενθημέρου της καταβολής των οφειλομένων,
2.    Αδικαιολόγητη άρνηση καταβολής μέρους ή του συνόλου των οφειλομένων, 

   Ο  πλειοδότης κηρύσσεται έκπτωτος και η σύμβαση λύεται αυτοδικαίως, από την ημέρα της επιδόσεως σε αυτόν του σχετικού εγγράφου, χωρίς αυτός να δικαιούται καμίας μορφής αποζημίωση ή τυχόν να δύναται να αίρει άλλη αξίωση κατά του Δήμου, και θα εκπίπτει η εγγυητική επιστολή καλής εκτέλεσης υπέρ του Δήμου .
 Άρθρο 12ο – Επανάληψη της δημοπρασίας
Εάν η δημοπρασία δεν  πραγματοποιηθεί την παραπάνω αναφερόμενη ημερομηνία θα διεξαχθεί την επόμενη εργάσιμη ημέρα, την ίδια ώρα .
Η δημοπρασία επαναλαμβάνεται οίκοθεν υπό του δημάρχου, εάν δεν παρουσιαστή κατ' αυτήν πλειοδότης.
Επίσης , η δημοπρασία επαναλαμβάνεται κατόπιν αποφάσεως του Δημοτικού Συμβουλίου όταν:
α) το αποτέλεσμα αυτής δεν εγκριθεί από την Οικονομική επιτροπή  λόγω ασύμφορου του επιτευχθέντος αποτελέσματος ή σφάλματος στη διενέργεια της δημοπρασίας
β) ο τελευταίος πλειοδότης και ο εγγυητής τούτου αρνούνται να υπογράψουν τα πρακτικά της δημοπρασίας
γ) μετά την κατακύρωση της δημοπρασίας, ο πλειοδότης αρνείται να υπογράψει  τη σύμβαση  κατόπιν  της κοινοποίησης σε αυτόν της εγκριτικής επί του αποτελέσματος της δημοπρασίας αποφάσεως  
Σε κάθε περίπτωση η δημοπρασία επαναλαμβάνεται εις βάρος του τελευταίου πλειοδότη και του εγγυητή αυτού, ως ελάχιστο δε όριο προσφοράς ορίζεται το επ' ονόματι τούτου κατακυρωθέν ποσόν, το οποίο μπορεί να μειωθεί κατόπιν αποφάσεως του Δημοτικού Συμβουλίου.
 Η επαναληπτική δημοπρασία γνωστοποιείται με περίληψη διακήρυξης του Δημάρχου όπως ορίζεται στο Άρθρο 6 του ΠΔ 270/81. 

Η επανάληψη της δημοπρασίας ενεργείται με βάση τη δοθείσα τελευταία προσφορά κατά την προηγουμένη δημοπρασία. 
Άρθρο 13ο  – Δημοσίευση Διακήρυξης
Η διακήρυξη θα δημοσιευθεί τουλάχιστον δέκα (10) ημέρες πριν από τη διενέργεια της δημοπρασίας με τοιχοκόλληση αντιγράφου αυτής στον πίνακα ανακοινώσεων του δημοτικού καταστήματος και στην επίσημη ιστοσελίδα του Δήμου Κερκύρας: www.corfu.gr  

Περίληψη της διακήρυξης θα δημοσιευθεί σε  δύο ημερήσιες και μία εβδομαδιαία εφημερίδα του Νομού,  και στο πρόγραμμα “Διαύγεια” 
Τα έξοδα δημοσίευσης αρχικής και τυχόν επαναληπτικής δημοπράτησης βαρύνουν τον τελευταίο πλειοδότη. Οι αποδείξεις καταβολής των δαπανών αυτών προσκομίζονται απαραιτήτως από τον ανάδοχο κατά την υπογραφή της οικίας σύμβασης
Άρθρο 14ο –Πληροφόρηση ενδιαφερομένων
Αντίγραφα  αναλυτικής διακήρυξης για τη δημοπρασία χορηγούνται από το Τμήμα Προμηθειών , τηλ. 26613 62794 &  26613 62781 μέχρι και την προηγούμενη της ημερομηνίας διεξαγωγής της Δημοπρασίας, κατά τις εργάσιμες ημέρες και ώρες.

